SALAAM ALEIKUM
Rauha teille kaikille.
Rakkaat katsojat, tervetuloa uuden Salaam Aleikum -jakson pariin.
Kanssamme on tuttuun tapaan rabbi Jason.
Kysymme häneltä joitakin kysymyksiä ja saamme vastauksia.
Olemme hänen kanssaan matkalla Raamattuun.
Rabbi Jason, on jälleen ilo pitää sinua vieraanamme.
Salaam aleikum, rakas veli. - Hienoa olla taas täällä.
Viime jaksossa puhuimme Jumalasta, yhteydestä -
ja kolminaisuudesta, siitä, onko Jumala kolme vai yksi.
Totesimme Vanhan testamentin mukaisesti -
uskovamme yhteen Jumalaan, emme kolmeen.
Tänään aiheenamme on Herra Jeesus Kristus, Jeshua.
Kun olin muslimi, ajattelin, että kristityt palvovat ihmistä.
Pidin Jeesusta profeettana, hyvänä ihmisenä ja ihmeiden tekijänä.
Kysyisinkin sinulta nyt, -
mikä tekee Jeesuksesta muita suuremman profeetan?
Tärkeä kysymys. Toorassa sanotaan: "Profeetan minä olen herättävä heille -
heidän veljiensä keskuudesta, sinun kaltaisesi."
Lupaus annettiin siis Moosestakin suuremmasta profeetasta.
Muslimithan uskovat, että kyseinen profeetta on Muhammed.
Miksei tuo Mooseksen kaltainen profeetta voisi olla Muhammed?
Viidennessä Mooseksen kirjassa on jae, josta käy ilmi hyvin selvästi se, -
millainen tämä profeetta olisi: -
"Israelissa ei enää noussut yhtäkään sellaista profeettaa kuin Mooses, -
jonka kanssa Herra seurusteli kasvoista kasvoihin; -
ei ketään, joka olisi tehnyt sellaisia tunnustekoja ja ihmeitä, -
kuin hän Herran lähettämänä teki Egyptin maassa."
Tässä on kaksi avainta sen arvioimiseksi, -
onko joku Mooseksen kaltainen profeetta vai ei.
Hänellä on ensinnäkin oltava erityinen, henkilökohtainen suhde Jumalaan.
Toisekseen hänen on tehtävä ainut- laatuisia tunnustekoja ja ihmeitä, -
jotka todistavat profeetan ainutlaatuisesta yhteydestä Jumalaan.
Nämä asiat ovat täsmänneet tähän mennessä vain Jeshuan kohdalla.
Johannes 1 ilmoittaa tämän hyvin selvästi: "Alussa oli Sana."
Kreikaksi ilmaistaan sanatarkasti näin: -
"Sana oli kasvotusten Jumalan kanssa."
Jeesuksella oli siis selvästi hyvin ainutlaatuinen suhde Jumalan kanssa.
Jeesuksen ihmeet osoittivat tämän todeksi.
Hänen ensimmäinen ihmeensä oli veden muuttaminen viiniksi.
Miksi se on merkityksellinen ihme? - Sen vuoksi, -
että mikä oli Mooseksen ensimmäinen ihme? Veden muuttaminen vereksi.
Mutta Jeshua ei tullut tuomaan kuolemaa, vaan elämän.
Raamattu ilmoittaa selvästi, -
että yksi Jumalan messiaanisen valtakunnan merkeistä on tämä: -
"Tuona päivänä vuoret tihkuvat rypäleitten mehua."
Viini siis symboloi uutta elämää ja siunausta. Tämä on yksi syy sille, -
miksi Jeshuan ensimmäinen ihme oli veden muuttaminen viiniksi.
Jeshuan toinen ihme oli virkamiehen pojan herättäminen kuolleista.
Mikä taas oli Mooseksen viimeinen ihme?
Hän toi kuoleman egyptiläisten esikoisille.
Mooses toi kuoleman; Messias herätti henkiin ja edisti elämää.
Messias moninkertaisti leivän ja kalan; -
Mooses tarjosi mannaa erämaassa.
Kaikkien näiden ihmeiden on tarkoitus osoittaa, -
että Jeshua on Moosesta suurempi profeetta.
Mooses jakoi meren; Messias taas käveli vetten päällä.
Mooses valmisti tien läpi; Messias käveli suoraan yli.
Kaikki nämä ihmeet kertovat siitä, että Jeshua on se, josta Mooses puhui.
Juutalaisillehan Mooses on profeettojen profeetta.
Mutta sinä Jeshuan seuraajana sanot, että Jeshua on Moosesta suurempi.
Jeshua on suurin kaikista profeetoista, suurempi kuin Mooses -
sekä suhteessaan Isään että tekemiensä ihmeiden osalta.
Johannes toteaa yhteenvetona, "etteivät koko maailmaan mahtuisi -
ne kirjat, jotka pitäisi kirjoittaa" Jeesuksen ihmeistä.
Jeesus siis teki lukemattomat määrät muitakin ihmeitä, -
mutta kaikkia ei kirjoitettu muistiin.
Jeesuksen ihmeteoista tiedämme, että Hän on se, josta Toora puhuu.
Mooseksen kaltainen ja jopa häntä suurempi profeetta? - Juuri niin.
Mitkä muut seikat tekevät Hänestä suuremman?
Tiedämme siis, että Jeesus oli tuo profeetta, ja Hän teki monia ihmeitä.
Mutta kristitythän sanovat lisäksi, että Jeesus Kristus on Jumala.
Mikä tekee Jeesuksesta Jumalan, ja mitä Raamattu sanoo asiasta?
Asia tulee hyvin selväksi useammallakin tavalla.
Se on nähtävissä ensinnäkin siitä, kuinka Jeesus kohtasi yksilöitä.
Ihmisten reaktioista Jeesuksen sanoihin ja tekoihin ilmenee, -
että he ymmärsivät Jeesuksen puhuneen -
samanveroisena Jumalan kanssa.
Jeesus esimerkiksi antoi anteeksi syntejä, -
ja vain Jumala voi antaa syntejä anteeksi.
Mutta Jeesus antoi syntejä anteeksi ja paransi ihmisiä.
Tarkoitetaanko tällä sitä, että Jeesus oli hyvä ja pyhä ihminen, -
joka ylensi itsensä ihmisestä Jumalaksi?
Tämä on tärkeä näkökohta. On yleinen väärinymmärrys, -
että tässä puhuttaisiin ihmisen tulemisesta Jumalaksi.
Se on tietysti täysin mahdotonta; ihmi- sestä ei koskaan voi tulla Jumalaa.
Jumala sen sijaan valitsi tulla ihmiseksi ja ottaa ihmisen muodon.
- Mietitään vielä näitä samankaltaisuuksia.
Jeesus siis teki sellaisia tekoja, joita vain Jumala olisi pystynyt tekemään.
Mainitsit mm. syntien anteeksi- antamisen. Mitä muita asioita löytyy?
Hän pystyi esimerkiksi herättämään kuolleista.
Ainoastaan Jumalalla on elämän ja kuoleman avaimet hallussaan.
Hän kutsui Lasaruksen ulos haudastaan.
Jeesus itse kuoli ja nousi ylös, kuten uskomme.
Hän paransi spitaalisia ja muita sairaita.
Hänellä oli valta komentaa pahan voimia.
Jeesuksen teot ja Raamattu tekevät selväksi Jeesuksen jumaluuden.
Johannes 1:14 sanoo: "Sana tuli lihaksi ja asui keskellämme."
Joh. kertoo Sanan olleen Jumalan tykönä jo ennen maailman luomista.
Hän oli Jumalan kasvojen edessä jo ennen kuin maailmaa oli edes luotu.
Hän on siis ollut jo aivan alusta lähtien.
Hän sanoi, "ennen kuin Abraham syntyi, olen minä ollut".
"Minä olen" on Jumalan nimi.
Tällä nimellä Jumala esimerkiksi kutsui Moosesta palavasta pensaasta.
Kun juutalaiset halusivat kivittää Jeesuksen, Jeesus kysyi heiltä syytä.
He vastasivat, "koska sinä, joka olet ihminen, teet itsesi Jumalaksi".
Mutta tämä ei ole Uudesta testamentista nouseva käsitys, -
vaan se juontaa juurensa jo Vanhaan testamenttiin.
Uudessa testamentissa Markus 14 kertoo siitä, -
kuinka ylipappi Kaifas kysyi Jeesukselta, onko hän Messias.
Jeesus vastasi, "te saatte nähdä Ihmisen Pojan istuvan -
Voiman oikealla puolella ja tulevan taivaan pilvissä".
Monet ajattelevat tästä, ettei Jeesus väittänyt olevansa Jumalan Poika, -
vaan vain ihmisen poika.
Hepreankielinen ilmaus ben enosh, 'Ihmisen Poika', -
liittyi tärkeään Messiasta koskevaan profetiaan Danielin kirjan luvussa 7.
Luen sen teille.
Siinä puhutaan henkilöstä, joka on enemmän kuin ihminen.
Kyseessä on siis profetia Ihmisen Pojasta.
Daniel 7:9-10: "Minun sitä katsellessani valtaistuimet asetettiin,-
ja Vanhaikäinen istuutui."
Vanhaikäinen on siis Isä, Jumala, Elohim.
"Hänen vaatteensa olivat valkeat kuin lumi -
ja hänen päänsä hiukset kuin puhdas villa. Hänen valtaistuimensa -
oli tulen liekkejä, ja sen pyörät olivat palavaa tulta.
Tulivirta vuoti, se kävi ulos hänestä; tuhannen tuhatta palveli häntä, -
ja kymmenen tuhatta kertaa kymme- nen tuhatta seisoi hänen edessänsä, -
ja kirjat avattiin." Jakeet 13-14: "Minä näin yöllisessä näyssä, ja katso, -
taivaan pilvissä tuli Ihmisen Pojan kaltainen; -
ja hän saapui Vanhaikäisen tykö, ja hänet saatettiin tämän eteen.
Ja hänelle annettiin valta, kunnia ja valtakunta."
Eli Danielin mukaan Vanhaikäinen antaa vallan, kunnian ja valtakunnan -
Ihmisen Pojalle, joka tulee taivaan pilvissä.
"Ja kaikki kansat, kansakunnat ja kielet palvelivat häntä.
Hänen valtansa on iankaikkinen valta, joka ei lakkaa, -
ja hänen valtakuntansa on valtakunta, joka ei häviä."
Kun siis Jeesus Messias sanoi olevansa tämän profetian täyttymys, -
olleensa Vanhaikäisen kanssa ja tulevansa taivaan pilvissä -
sekä kaikkien kansakuntien palve- levan häntä, niin kyse ei ole ihmisestä.
Tarkoitatko siis, -
että ajatusta Ihmisen Pojasta ei voi ymmärtää inhimillisin käsittein -
kuten isä, poika tai henkilö, vaan että ne ovat harhaanjohtavia?
Ihmisen Poikaa ei ilmeisesti voi hahmottaa ihmiseen liittyvin termein, -
koska kyse on jostakin ihmistä suuremmasta.
Juuri näin. Kysymys on jumalallisesta läsnäolosta, Jumalan viisaudesta, -
joka otti lihallisen muodon asuakseen keskuudessamme.
Ihmisen Poika -nimeä ei siis anneta kenellekään muulle -
kuin messiaaniselle Kuninkaiden Kuninkaalle, -
josta Vanhan testamentin profeetat puhuivat.
Eikä Jumalalla ole poikaa siinä mielessä kuin meillä ihmisillä.
Eivät Kirjoitukset sellaista väitäkään;-
kyse on vertauskuvasta, ei biologisesta pojasta.
Jumala ei myöskään synny, koska Hän on aina ollut olemassa.
Inhimilliset termit eivät siis päde Ihmisen Poikaan.
"Poika" on tässä siinä merkityksessä, että Pojan on tarkoitus palvella Isää.
Olemme nähneet nyt Jeesuksen erityislaatuisuuden siinä, -
kuinka Hän antoi syntejä anteeksi ja herätti ihmisiä kuolleista.
Hän on myös Ihmisen Poika, joka tulee taivaan pilvissä takaisin, -
ja kaikkien kansojen on palveltava Häntä.
Jeesus sanoi olevansa ylösnousemus ja elämä, -
"koska minä annan henkeni, että minä sen jälleen ottaisin".
Hänellä on siis valta elämästä ja kuolemasta.
Hän myös totesi olevansa Isän kanssa yhtä. Jeesus siis sanoo asioita, -
joiden myötä Hän selvästi rinnastuu taivaalliseen Jumalaan.
Kun olin muslimi, minäkin uskoin, että Jeesus teki ihmeitä.
Mutta ajattelin Jumalan antaneen Hänelle kyvyn herättää kuolleista, -
kutsua esimerkiksi Lasaruksen ulos haudastaan. Nyt kuitenkin sanot, -
että Jeesuksella itsellään oli voima herättää ihmisiä kuolleista.
Hän on itse tuo voima, -
ja tämä kaikki palautuu Heprealaisen Raamatun (VT) profetioihin.
Jesajan kirjassa sanotaan esimerkiksi:
"Lapsi on meille syntynyt, poika on meille annettu."
Sitten viitataan tämän pojan nimiin, -
joista yksi on muun muassa Immanuel, 'Jumala kanssamme'.
Hänen nimensä on myös Sar shalom, 'Rauhanruhtinas';
Pele joets, 'Ihmeellinen neuvonantaja' sekä El gibor, 'Väkevä Jumala'.
Nämä ovat nimiä, joita ei voi antaa eikä ole koskaan annettu ihmiselle.
Näissä Raamatun kohdissa kerrotaan siis siitä, -
kuinka Messiaalla on oleva ainut- laatuinen, jumalallinen identiteetti.
Tämä on mielenkiintoista, koska myös Jesaja 7 puhuu siitä, -
miten Herra kehotti Aahasta pyytämään merkkiä.
Tämähän ei suostunut, vaan sanoi, että "Herra itse antaa teille merkin".
Herra ei siis lähettäisi merkkiä, vaan Hän itse olisi merkki.
Tämän vuoksi Hänen nimensä on Immanuel, 'Jumala kanssamme'.
Tärkeää on myös se, että Hän kehotti pyytämään merkkiä -
"alhaalta syvyydestä taikka ylhäältä korkeudesta".
Kyse on siis jostakin suuresta ja ihmeellisestä merkistä.
Mikä ikinä se olisikaan, sen on oltava aivan poikkeuksellinen merkki.
Mutta jos sanomme Jeesusta Jumalaksi, niin joku kysyy, -
että miten Jumala voi kävellä, puhua ja nukkua...
Eikö tämä väite ole jumalanpilkkaa?
Ei suinkaan, päinvastoin. Pitää ymmärtää se, -
että Jumala näki maailman olevan rikkinäinen ja langennut.
Hän myös ymmärsi, ettei yksikään ihminen pystyisi keksimään ratkaisua -
tai parantamaan maailmaa. Niinpä sen sijaan, -
että olisi vain katsonut alas ja harmitellut ihmisten kärsimystä, -
Jumala päätti samastua ihmisiin -
ja astua ikuisuudesta meidän maailmaamme.
Jumala siis päätti ottaa ihmisen muodon.
Me uskomme ― ja tämä on ihme ―, -
että Jeesus on 100-prosenttisesti Jumala ja 100-prosenttisesti ihminen.
Jumalallinen puoli Hänessä ei voi koskaan kuolla tai olla nälkäinen.
Mutta inhimillinen puoli Hänessä voi kokea -
niitä normaaleja ihmisyyteen kuuluvia asioita, joita mekin koemme.
Hänen rakkautensa meitä kohtaan ilmenee siinä, -
miten Hän oli valmis samastumaan meihin.
Toinen kysymykseni koskee sitä, -
kun Jeesus oli ristillä ja huusi Juma- lalle, Isälleen, "miksi minut hylkäsit".
Eikö tämä todista, ettei Jeesus ole Jumala?
Ei todista. Kuten äsken sanoimme, -
inhimillinen puoli Jeesuksessa koki tuskaa.
Jeesus valitsi, -
ettei Hän toimisi jumalallisesta puolestaan ja voimastaan käsin -
antaessaan henkensä ristillä.
Hänhän olisi voinut kutsua enkeliarmeijan avukseen.
Tarkoitus oli kuitenkin, -
että Hän kärsi sen rangaistuksen, joka olisi kuulunut meille ihmisille.
Vaikka Hän siis koki kaiken sen tuskan, -
Hänen yhteytensä Isään, Jumalaan, säilyi kuitenkin samalla.
Hän oli valmis kokemaan sen rangais- tuksen, joka olisi kuulunut meille.
Me emme olisi sitä kestäneet, mutta Hän kesti.
Siksi Hän siis huusi ristillä Jumalaa.
Hän korjasi ja sovitti -
ensimmäisten ihmisten Eedenin puutarhassa tekemän synnin.
Kun teimme syntiä, rikoimme taivaan ja maan välisen yhteyden.
Ristillä tämä yhteys jälleen palautettiin.
Hän toi meidät takaisin Jumalan yhteyteen.
Hänen piti kuolla ristinpuulla, -
koska ensimmäiset ihmiset varastivat jotakin puusta.
Niinpä Jumala laittoi nyt takaisin puuhun meidän puolestamme sen, -
mitä itse emme olisi pystyneet laitta- maan. Asia oli siis jotenkin korjattava.
Jeesus pantiin ristille, jotta Hän so- vittaisi ensimmäisten ihmisten teon.
Hän oli valmis kirottavaksi, jotta me tulisimme siunatuiksi.
Hän on siis enemmän kuin ihminen: -
Hän on Jumala, joka antoi anteeksi ja herätti kuolleista.
Hän antaa meille paitsi elämän myös toivon jatkaa eteenpäin.
Kuten sanoit, ihminen otti puusta, söi ja erotti siten itsensä Jumalasta.
Joten Jumalan piti palauttaa ennalleen tuo yhteys ja suhde.
Aivan niin. Kukaan tavallinen ihminen ei olisi voinut kuolla -
lunastaakseen koko ihmiskunnan.
Jumala tuli yhdeksi meistä, jotta meistä voisi tulla Hänen kaltaisiaan.
Tuleeko Jeesus Kristus takaisin? - Ehdottomasti.
Pian? - Emme tiedä aikoja.
Mutta Raamatussa kerrotaan, että kun Jeesus nousi taivaaseen, -
enkelit sanoivat Hänen palaavan takaisin samaan paikkaan.
Raamattu ilmoittaa selvästi, että Messias palaa takaisin -
"taivaan pilvissä" ja asettaa ennalleen Jumalan valtakunnan maan päälle.
Minä uskoin ollessani muslimi, että Jeesus palaa takaisin -
ja palatessaan tuhoaa ristit, tappaa siat ja antikristuksen, sotii, -
menee naimisiinkin ja saa monta lasta ja kuolee lopulta. Tapahtuuko näin?
Ei, sillä Jeesus palaa takaisin yliluonnollisesti, -
Jumalan sotajoukkojen kera. Hänen palatessaan kuolleet nousevat ylös.
Usko ylösnousemukseen löytyy jo Vanhasta testamentista.
Jeesus puuttuu silloin pahuuteen, vää- ryyteen ja epäoikeudenmukaisuuteen.
Hän myös kukistaa antikristuksen sekä pahuuden vallan ja voimat.
Hän tuo taivaan maan päälle ja asettaa ennalleen Eedenin puutarhan.
Hän korjaa kaiken vääryyden.
Palaako Hän takaisin muslimina?
Hän palaa Kuningasten Kuninkaana. Hän täyttää palatessaan -
kaikki Vanhan testamentin ja Uuden testamentin profetiat, -
joissa Hänestä puhutaan. - Ja Hän vie meidät mukanaan?
Kyllä, olemme sitten yhdessä Hänen kanssaan.
Voimme sen jälkeen elää ikuisesti Jumalan yhteydessä. - Juuri niin.
Jumalahan halusi jo alun perin, että eläisimme ikuisesti Hänen kanssaan.
Tuon menetetyn elämän Jumala aikoo palauttaa.
Silloin on suuren ilojuhlan aika.
Raamatussa puhutaan suurista ja hienoista pidoista.
Kaikki, jotka ovat laittaneet uskonsa Jeesukseen, saavat uuden ruumiin.
Me palvelemme ja ylistämme Häntä messiaanisessa valtakunnassa.
Mitä sanoisit sellaiselle ihmiselle, -
joka kiistää tai ei ole vielä käsittänyt sitä, että Jeshua Messias on Jumala?
Sanoisin, että kukaan ei ole koskaan puhunut kuten Jeesus.
Kukaan ei ole koskaan tehnyt asioita, joita Hän teki.
Myös ne kokemukset, joita ihmisillä nykyään, myös sinulla ja minulla, -
on Jeesuksesta, ovat todistusta Jumalan ihmeellisestä voimasta.
Meidän molempien elämä muuttui täysin.
Olemme myös nähneet sairaiden paranevan.
Olemme todistaneet samanlaisia asioita, -
joita Messias teki maan päällä ollessaan.
Olemme nähneet Messiaan seuraajien tekevän samoja ihmeitä tänään, -
sillä Jumalahan lupasi olla Henkensä kautta kanssamme.
Pyydä Jeshuaa, Jeesusta, osoitta- maan sinulle se, kuka Hän todella on.
Pyydä Häntä tulemaan sydämeesi.
Lue Raamatusta, mitä Hän sanoo itsestänsä.
Pyydä, että Hän ilmaisisi itsensä sinulle.
Sinun muslimina ja minun juutalaisena -
ei ollut helppoa tehdä ratkaisua Jeesuksen puoleen.
Mutta tuo päätös oli paras päätös, sillä se muutti elämäni täysin.
Ilo, rauha, toivo, tarkoitus...
Tuo päätös on todella kaiken väärti.
Rukoilemme, että Jumala saisi vallata monien ihmisten sydämen.
Viimeinen ajatus vielä Raamatusta. Minkä Raamatun kohdan -
haluaisit jättää lopuksi mieliimme siitä, että Jeesus on Jumala?
Tuo on hieno kysymys.
Mutta ennen kuin vastaan siihen, haluan mainita erään tärkeän asian.
Luultavasti merkittävin Jeesuksen kysymyksistä opetuslapsille oli tämä: -
"Kenenkä te sanotte minun olevan?"
Emme voi ratkaista tätä kysymystä sen perusteella, -
mitä muut ihmiset ovat sanoneet Hänestä tai vedota siihen, -
mitä esimerkiksi juutalaiset tai muslimit ovat Hänestä sanoneet.
Meidän on vastattava sen perusteella, mitä Jeesus sanoi itse itsestään.
Ratkaisumme tulee pohjautua Jeesuksen sanoihin.
Hän sanoi: "Minä olen ylösnousemus ja elämä."
Hän lupaa: "Sillä niin on Jumala maailmaa rakastanut, -
että Hän antoi ainokaisen Poikansa, ettei yksikään, -
joka Häneen uskoo, hukkuisi, vaan hänellä olisi iankaikkinen elämä."
Minä haluan iankaikkisen elämän!
Myös minun toiveeni on, että tulisit tuntemaan Jeesuksen Kristuksen.
Hän kuoli ja nousi ylös jokaisen ihmisen syntien tähden -
sovittaakseen meidät takaisin Jumalan yhteyteen. Jeesus elää.
Suomennos: Sirpa Bågman